stanford-oval/wikipedia huggingface dataset:
פאם וטומי
הערות שוליים

↑  Sneider, Jeff (December 15, 2020). "Pamela Anderson, Tommy Lee Sex Tape Series in the Works Starring Lily James, Sebastian Stan". Collider. Archived from the original on December 21, 2020. Retrieved January 30, 2021.
↑  Kroll, Justin (December 15, 2020). "Lily James & Sebastian Stan Tapped To Play Pam Anderson & Tommy Lee In Event Series For Hulu; Seth Rogen On Board To Play Man Who Got His Hands On Infamous Sex Tape". Deadline Hollywood. Archived from the original on January 26, 2021. Retrieved January 30, 2021.
↑  Tangcay, Jazz (May 28, 2021). "'Cruella' Editor on Her Next Project, the 'Surprisingly Emotional' 'Pam and Tommy' Series". Variety. Archived from the original on May 31, 2021. Retrieved May 31, 2021.
↑  Andreeva, Nellie (April 7, 2021). "'Pam & Tommy': Nick Offerman Joins Hulu Limited Series". Deadline Hollywood. Archived from the original on April 7, 2021. Retrieved April 7, 2021.
↑  Petski, Denise (April 14, 2021). "'Pam & Tommy': Pepi Sonuga & Andrew Dice Clay Join Hulu Limited Series As Recurring". Deadline Hollywood. Archived from the original on April 14, 2021. Retrieved April 14, 2021.
↑  Andreeva, Nellie (April 28, 2021). "'Pam & Tommy': Taylor Schilling Joins Cast Of Hulu Limited Series; Spenser Granese & Mozhan Marnò To Recur". Deadline Hollywood. Archived from the original on April 28, 2021. Retrieved April 28, 2021.
↑  Del Rosario, Alexandra (June 24, 2021). "'Pam & Tommy': Fred Hechinger To Play Seth Warshavsky In Hulu Limited Series". Deadline Hollywood. Archived from the original on June 24, 2021. Retrieved June 24, 2021.
↑  "Pam & Tommy". Production List. December 28, 2020. Archived from the original on January 3, 2021. Retrieved January 30, 2021.
ואסילקיב

ואסילקיב (באוקראינית: Васильків, ברוסית: Васильков, ואסילקוב) היא עיר הממוקמת במחוז קייב שבמרכז אוקראינה. נכון לשנת 2022 אוכלוסייתה מונה 37,068 תושבים.
היסטוריה

ואסילקיב נוסדה ב-988 והפכה לעיר ב-1796. על פי הכרוניקה הרוסית הראשונה זה המקום שבו התגוררו נשותיו של ולדימיר הראשון, נסיך קייב. לאחר תהליך ההתנצרות של קייב בנה שם ולדימיר מבצר וקרא לו על שם הקדוש המגן שלו, בסיליוס הגדול (ואסילי).
בשנת 1240 נהרסה ואסילקיב בפלישה של האימפריה המונגולית, החלה להשתקם באיטיות והוכרזה כעיר ב-1796. ב-1825 חיילים רוסים שהיו בעיר לקחו חלק בניסיון מרד הדקבריסטים שנכשל. עד אמצע המאה ה-19 הפכה העיר למרכז מסחר וייצור, עם אוכלוסייה של כ-11,000 תושבים. כיום היא עיר תעשייה עם מפעל מקררים, מפעל למוצרי חשמל ומפעל לעיבוד עור וכן בסיס חיל האוויר ואסילקיב. האתרים בעיר כוללים את כנסיית אנתוני ותיאודוסיוס בסגנון אדריכלות הבארוק משנת 1756 וכנסיית ניקולס הקדוש משנת 1792.
היסטוריה > יהדות ואסילקיב

בשנת 1648 נכבשה ואסילקיב במסגרת מרד חמלניצקי ונטבחו מתיישבי העיירה הפולנים ויהודים כאחד. מאז סיפוחה לרוסיה ב-1686 לא התקיימה בה קהילה יהודית וזאת עד לחלוקת פולין השנייה ב-1792.
ב-1861 היו בעיר בית כנסת אחד ושני חדרי תפילה, חייטות ומסחר היו העיסוקים הנפוצים ביותר בקרב יהודי ואסילקיב. באותה עת חיו בעיר ובכפרים סביבה כ-4,400 יהודים. בשנת 1881 חוותה העיר פוגרום בן מספר ימים במהלכו נרצחו מספר יהודים ובתים ורכוש יהודי נבזזו או נהרסו.
במרוצת השנים גדל מספר היהודים והגיע בשנת 1897 ל-5,156 יהודים אשר היוו כ-40% מאוכלוסיית העיר. בשנת 1907 היו 4 בתי כנסת ו-34 חדרי תפילה עם 4 רבנים רשמיים. במהלך מלחמת האזרחים ברוסיה סבלו יהודי העיר ממעשי אלימות, בתחילת שנת 1919 התרחש פוגרום במהלכו נרצחו 50 יהודים, נאנסו נשים יהודיות ורכוש יהודי נהרס. בנוסף נרצחו 60 רוסים שנחשדו כקומוניסטים. במהלך תקופה זו עזבו יהודים רבים לקייב.
כאשר הוקם המשטר הסובייטי האיסור שהטילו הסובייטים על כל סוג של פעילות כלכלית פרטית, השפיע קשות על האוכלוסייה היהודית של וסילקוב. בשנת 1926 אוכלוסיית היהודים מנתה 3,061 בני אדם, כ-14.5% מכלל האוכלוסייה. בתוקפה זו יהודים רבים מצאו תעסוקה במפעל העור המקומי. בשנות ה-20 וה-30 היה בעיר בית ספר ליידיש.
בשנת 1939 התגוררו בעיר 1,736 יהודים (כ-11.5% מכלל האוכלוסייה).
העיר נכבשה באופן סופי על ידי הוורמאכט ב-31 באוגוסט 1941. קודם לכן, ב-22 באוגוסט ירו והרגו הכוחות שהגיעו ביותר מ-300 יהודים. הוקם בעיר מעין מחנה למעצר יהודים, ויהודים שנתפסו על ידי המשטרה האוקראינית נשלחו אליו, חלקם הצליחו להימלט. במהלך יולי-אוגוסט 1942 נהרגו כ-40 יהודים על ידי המשטרה. יהודים שנעצרו בכפרים וערים מסביב לוואסילקיב, הובאו לעיר ונרצחו בה.
לאחר מלחמת העולם השנייה התאחדו משפחות יהודיות בחזרה בעיר.
בשנות ה-50 נהרס בית הקברות היהודי בעיר ורק חלק מהקברים הועברו לבית הקברות החדש. בית הכנסת של העיר הפך לתחנת רכבת וכיום הוא סגור. נכון לשנת 2017 קיימת בעיר קהילה יהודית קטנה של 100 אנשים.
הערות שוליים

↑  State Statistics Service of Ukraine, Number of Present Population of Ukraine, as of January 1 2021
1 2 3  Vasylkiv | city, Ukraine | Britannica, www.britannica.com (באנגלית)
1 2  Vasylkiv, www.encyclopediaofukraine.com
↑  Vasilkov, Ukraine Jewish Heritage: History of Jewish communities in Ukraine, ‏3 בדצמבר 2017 (באנגלית)
| --- | --- |
בקרת זהויות :  NLI: 987007535402405171  GND: 7666144-1  LCCN: n95007146  NKC: ge974362  SUDOC: 192086510  VIAF: 146739272   WorldCat (עם VIAF): 146739272 
בית הכנסת שהפך בהמשך לתחנת רכבת
קסם של הורים - מוזר למדי

| --- | --- |

סמליל הסדרה
 מבוסס על:  "קסם של הורים" מאת בוץ' הארטמן
 סוגה:  פנטזיה קומדיה
 שחקנים:  אודרי גרייס מרשל אימוג'ן קוון לורה בל באנדי ראיין-ג'יימס האטנקה טיילר ולדיס
 מדבבים:  דארן נוריס סוזן בלייקסלי
 ארץ מקור:  ארצות הברית ארצות הברית
 שפות:  אנגלית
 מקום התרחשות:  קליפורניה, לוס אנג'לס, ברבנק, סיאטל, אולפני דה ברבנק 
 מספר עונות:  1 
 מספר פרקים:  13 
 תוכנית מקור:  "קסם של הורים" (2001–2017)
 תוכנית המשך:  The Fairly OddParents 
 הפקה
 מפיק:  בוץ' הארטמן פרד זייברט
 מפיקים בפועל:  כריסטופר ג'יי נובאק מייק קארון סמנתה מרטין
 חברת הפקה:  Nickelodeon Productions
 הפצה:  פרמאונט+ 
 אתר צילומים:  לוס אנג'לס, קליפורניה, ברבנק, סיאטל, אולפני דה ברבנק 
 טכניקת צילום:  מערך מרובה מצלמות 
 מוזיקה:  Zack Hexum 
 אורך פרק:  25 דק' 
 שידור
 רשת שידור:  פרמאונט+
 רשת שידור בישראל:  TeenNick
 תקופת שידור מקורית:  31 במרץ 2022
 תקופת שידור בישראל:  9 באוקטובר – 25 באוקטובר 2022
 קישורים חיצוניים
 דף התוכנית ב-IMDb
 
קסם של הורים - מוזר למדי (באנגלית: The Fairly OddParents: Fairly Odder) היא סדרת טלוויזיה אמריקאית המשלבת הנפשה ממוחשבת עם לייב אקשן, המבוססת על סדרת ההנפשה של ניקלודיאון "קסם של הורים".
הסדרה עלתה לשידור בשירות הזרמת המדיה פרמאונט+ ב-31 במרץ 2022. בישראל, הסדרה עלתה לשידור בערוץ TeenNick ב-9 באוקטובר 2022 עם כתוביות בעברית. בינואר 2023, הסדרה הוסרה מפרמאונט+, כמו כן מהאתר הרשמי של ניקלודיאון בארצות הברית.
רקע עלילתי

עלילת הסדרה מתרחשת שנים לאחר סיום הסדרה המקורית ומגוללת את קורותיהם של בת דודתו של טימי טרנר, ויויאן "ויו" טרנר, ואחיה החורג החדש, רוי רג'לנד, בזמן שהם מנסים לשרוד בדימסדייל בעזרת סנדקי הפיות שלהם, וונדה וקוזמו.
צוות השחקנים והדמויות

אודרי גרייס מרשל – ויויאן "ויו" טרנר
אימוג'ן קוון – זינה זקריאס
לורה בל באנדי – רייצ'ל רג'לנד
ראיין-ג'יימס האטנאקה – טיי טרנר
טיילר ולדיס – רוי רג'לנד
קיילב פירס – טימי טרנר
מרי קייט וילס – ויקי
קרלוס אלזראקוי – דנזל קרוקר
צוות השחקנים והדמויות > דיבוב

דארן נוריס – קוזמו
סוזן בלייקסלי – וונדה
פרקים > עונה 1

|  מספר הפרק (בסדרה) |  מספר הפרק (בעונה) |  שם הפרק באנגלית |  שם הפרק בעברית |  תאריך שידור מקורי ארצות הברית |  תאריך שידור בישראל ישראל |
| --- | --- | --- | --- | --- | --- |
| 1 | 1 | Cake, Dance, & Solid Gold Pants | ברוכה הבאה לדימסדייל | 31 במרץ 2022 | 9 באוקטובר 2022 |
| 2 | 2 | The Forbidden Phrase | המקטע האסור | 31 במרץ 2022 | 11 באוקטובר 2022 |
| 3 | 3 | King Roydas | המלך של רוידאס | 31 במרץ 2022 | 13 באוקטובר 2022 |
| 4 | 4 | Vicky's Best Friend | החברים הכי טובים של ויקי | 31 במרץ 2022 | 12 באוקטובר 2022 |
| 5 | 5 | Cheater Cheater Cookie Eater | עוגיות ורמאויות | 31 במרץ 2022 | 16 באוקטובר 2022 |
| 6 | 6 | The Most Popular Person | הנערה הכי פופולרית | 31 במרץ 2022 | 10 באוקטובר 2022 |
| 7 | 7 | The Show Off | נשיקה על הלחי ונטרול פצצות | 31 במרץ 2022 | 18 באוקטובר 2022 |
| 8 | 8 | Back to the Scooter | המסע לשנות ה-90 | 31 במרץ 2022 | 19 באוקטובר 2022 |
| 9 | 9 | Codzillard! | קודזילארד | 31 במרץ 2022 | 20 באוקטובר 2022 |
| 10 | 10 | Roynocchio | רוי-נוקיו | 31 במרץ 2022 | 23 באוקטובר 2022 |
| 11 | 11 | Da Whish App | סבתא ראז | 31 במרץ 2022 | 17 באוקטובר 2022 |
| 12 | 12 | Fairies Away! | פיות או לא להיות | 31 במרץ 2022 | 24 באוקטובר 2022 |
| 13 | 13 | Fairies Away! | פיות או לא להיות | 31 במרץ 2022 | 25 באוקטובר 2022 |
הפקה > פיתוח

הפקת הסדרה הוכרזה רשמית בפברואר 2021, כשנמסר כי את הסדרה יפיקו בוץ' הארטמן, יוצר הסדרה המקורית, פרד זייברט וכריסטופר ג'יי נובאק.
הפקה > ליהוק

ב-8 בנובמבר 2021, נמסר על ליהוקם של אודרי גרייס מרשל, אימוג'ן קוון, לורה בל באנדי, ראיין-ג'יימס האטנאקה וטיילר ולדיס. עוד נמסר כי סוזן בלייקסלי ודארן נוריס ישובו לדבב את דמויותיהם של וונדה וקוזמו, בהתאמה, לאחר שדיבבו אותם בסדרה המקורית.
הפקה > צילומים

צילומי הסדרה החלו ביולי 2021.
הערות שוליים

1 2  Marco Vito Oddo (November 8, 2021). "The Fairly OddParents Live-Action Reboot Series Will Release in March, Reveals Showrunner". Collider. Retrieved November 12, 2021.
↑  Peter White (February 24, 2021). "Nickelodeon's Dora The Explorer & The Fairly OddParents Get Live-Action Series Remakes On Paramount+". Deadline Hollywood. Retrieved September 23, 2021.
↑  Samuel Gelman (April 20, 2021). "Fairly OddParents Live-Action Reboot Gets Summer Filming Date". CBR. Retrieved September 23, 2021.
↑  "Nickelodeon Begins Production on New The Fairly OddParents Series for Paramount+, Combining Live-Action and Animation" (Press release). Nickelodeon. July 12, 2021. Retrieved November 12, 2021 – via The Futon Critic.
| קסם של הורים |
| --- | --- | --- |
| דמויות | טימי טרנר |  |
| סרטים | משאלוגיה (2009) • טימי טרנר, תתבגר! (2011)  • חג המולד (2012) • קסם של חופשה (2014) |  |
| שונות | קסם של הורים (סדרת משחקי מחשב) • בוץ' הארטמן |  |
רכבת הקרח (סדרת טלוויזיה)

| --- | --- |

כותרת הפתיחה
 מבוסס על:  "רכבת הקרח" מאת ז'אק לוב "רכבת הקרח" מאת בונג ג'ון-הו וקלי מסטרסון
 סוגה:  פעולה דרמה מותחן מדע בדיוני פוסט אפוקליפסה
 יוצרים:  ג'וש פרידמן
 בימוי:  פרד טוי, הלן שייבר, סם מילר, ג'יימס יוז, אדווארדו גאוט 
 שחקנים:  דויד דיגס ג'ניפר קונלי מיקי סאמנר אנליז באסו סשה פרולובה אליסון רייט בנג'מין היי רוברטו אורבינה קייטי מקגינס פארק סוזן לינה הול שילה וונד סאם אוטו עדו גולדברג ג'יילין פלטשר רוואן בלנצ'ארד שון בין
 ארץ מקור:  ארצות הברית ארצות הברית
 שפות:  אנגלית
 מספר עונות:  4 
 מספר פרקים:  40 (נכון ל־22 בספטמבר 2024) 
 הפקה
 מפיק:  Bill Balas, Mackenzie Donaldson, Alissa Bachner, Jiwon Park, Holly Redford 
 מפיקים בפועל:  בונג ג'ון-הו דוהו צ'וי מרטי אדלשטיין בקי קלמנס ג'וש פרידמן פארק צ'אן-ווק לי טיי-האן סקוט דריקסון גרהאם מנסון מתיו אוקונור
 חברת הפקה:  Tomorrow Studios CJ Entertainment Studio T
 הפצה:  נטפליקס 
 עורכים:  Jay Prychidny, מרטה אוורי, Jamie Alain, Justin Li, Steve Polivka, Cheryl Potter, Allan Lee, D. Gillian Truster 
 צלמים:  John Grillo, תומס בורסטין 
 מוזיקה:  בר מק'קרירי, The Haxan Cloak 
 אורך פרק:  44-51 דקות
 שידור
 רשת שידור:  TNT
 רשת שידור בישראל:  נטפליקס
 תקופת שידור מקורית:  17 במאי 2020 – הווה
 קישורים חיצוניים
 אתר רשמי
 דף התוכנית ב-IMDb
 
רכבת הקרח (באנגלית: Snowpiercer) היא סדרת טלוויזיה אמריקאית מסוגת דרמה דיסטופית פוסט-אפוקליפטית שעלתה לשידור ברשת "TNT" ב-17 במאי 2020. הסדרה מבוססת על הסרט הדרום קוריאני-צ'כי משנת 2013 באותו השם, שבוים על ידי הבמאי בונג ג'ון-הו, ועל הרומן הגרפי הצרפתי גם כן באותו השם משנת 1982, שעליו התבסס הסרט, שנכתב על ידי ז'אק לוב, בנג'מין לגראן וז'אן מארק רושט.
הסדרה, שמאתחלת את אירועי הסרט, עוקבת אחר נוסעיה של "רכבת הקרח", רכבת ענקית הנעה בתנועה מתמדת ברחבי העולם הנושאת את שרידיה האחרונים של האנושות שבע שנים לאחר שהעולם הופך לשממה קפואה. בסדרה מככבים דויד דיגס וג'ניפר קונלי לצידם של מיקי סאמנר, אנליז באסו, סשה פרולובה, אליסון רייט, בנג'מין היי, רוברטו אורבינה, קייטי מקגינס, סוזן פארק, לנה הול, שילה וונד, סאם אוטו, עדו גולדברג וג'יילין פלטשר. השחקנים רוואן בלנצ'ארד, סטיבן אוג, ושון בין הצטרפו לצוות השחקנים הראשי בעונה השנייה.
הסדרה עמדה בהליכי פיתוח ברשת "TNT" במשך למעלה משלוש שנים, והתמודדה עם בעיות הפקה רבות ועיכובים שנבעו ממחלוקות יצירתיות בין מפיקי הסדרה לרשת. הסדרה נותרה בהליכי פיתוח עד מאי 2019, אז הוכרז כי הסדרה תשודר במקום זאת ברשת האחות של "TNT"‏, "TBS". עם זאת, בספטמבר 2019, ההחלטה להחליף רשתות בוטלה. ביולי 2021, טרם עליית העונה השלישית לשידור, נמסר כי הסדרה חודשה לעונה רביעית.
סקירה > סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 17 במאי 2020 | 12 ביולי 2020 |
|  | 2 | 10 | 10 | 25 בינואר 2021 | 28 במרץ 2021 |
|  | 3 | 10 | 10 | 24 בינואר 2022 | 28 במרץ 2022 |
סקירה > תקציר העלילה

עלילת הסדרה מתרחשת שבע שנים לאחר שהעולם הפך לשממה קפואה ועוקבת אחר שרידיה האחרונים של האנושות, שכעת מאכלסים רכבת ענקית, המונה 1,001 קרונות, הנעה בתנועה מתמדת ללא הפסקה ומסתובבת ברחבי העולם. הסדרה מעלה שאלות פילוסופיות על מלחמת המעמדות, הגדרתו של חוסר צדק חברתי ועל מהלכים פוליטיים הנובעים מהצורך לשרוד.
צוות השחקנים > משני

פייק (סטיבן אוג) מנהיג קשוח ומצולק, שריצה עונש בכלא במחוז קוק בגין שוד מזוין בזמן ההקפאה, אך נמלט.
המפקד גריי (טימותי וי. מרפי) - טקטיקן מבריק, מנהיג קשוח וחייל בכוחות המיוחדים לשעבר, SAS הבריטית, שפיקדה על גברים לפני ההקפאה. הוא מתענג על שמירת הסדר ונהנה להילחם בצורה מלוכלכת.
קלימפ (האפי אנדרסון) מדען שהפך לרופא, המפקח על אותם אלו שהורע מצבם מספיק כדי להישפט למגירות דמויות ארונות מתים.
ביג ג'ון (ג'ונתן לויד ווקר) - נוסע עני מזנב הרכבת הנאלץ לבצע עבודה קשה דמוית עבדות.
בויאן בוסקוביץ' (אלכס פאונוביץ') - חבר גדול ומפחיד למראה בצוות הפריצה, אחת העבודות המסוכנות ביותר ברכבת, בעל צלקות מכוויות קור שרגיל לקור ונוהג להתבדח על הסכנות שעבודה.
טרנס (שון טוב) - אב בית שהפך לגנגנסטר. בעל אישיות מקסימה, ערמומית ומסוכנת, השולט בשוק השחור בעוצמה חידתית.
לילה פוגלר (קרי או'מאלי) - עורכת דין לשעבר שמגנה בכל תוקף על עצמה, ועל שאר קדמת הרכבת מתוקף אינטרס משותף לשמור על ביטחונם ועל הפריבילגיות שלהם.
האוסטרלי האחרון (אהרון גלניין) - נוסע מפרת' בעל רצון עז לשרוד, כי ככל ידיעתו, הוא האוסטרלי האחרון על פני כדור הארץ.
מיס גיליס (פיונה ורום) - מורה האחראית על חינוך הדור הבא של ילדי הרכבת.
סייקס (צ'לסי האריס) - פעיל סמוי הנודע בקור רוחו בעל נאמנויות מפוקפקות המשמש כיועץ הימני של מנהיג חדש וחשוב.
קווין (טום ליפינסקי) - חבר מכובד בקרון האירוח שמועד לתאונות. בעודו מתלונן על הבוס שלו ודבק בתחושת הקפדנות שלו על הכללים, לקווין יש פוטנציאל להישבר תחת הלחץ.
גברת הידווד (סקינה ג'פרי) - מדענית הפועלת בהסתגרות לצד בעלה, מר הידווד. הצמד האידיוסינקרטי, הדואג רק למחקר שלהם וזה לזה, מקדיש את עצמו לדחיפת גבולות ההתקדמות המדעית על חשבון האנושות והמוסר.
מר הידווד (דמיאן יאנג) - מדען הפועל בהסתגרות לצד אשתו, גברת הידווד. הצמד האידיוסינקרטי, הדואג רק למחקר שלהם וזה לזה, מקדיש את עצמו לדחיפת גבולות ההתקדמות המדעית על חשבון האנושות והמוסר.
צוות השחקנים > אורח

איוון הזקן (מארק מרגוליס)
רג'יב שארמה (מנוג' סוד)
סנטיאגו (מישל אייזה רוביו)
לייטס (מירנדה אדוארדס)
ברקמן פולר (בנג'מין צ'ארלס ווטסון)
הפקה > פיתוח

בנובמבר 2015, "Tomorrow Studios" רכשו את הזכויות לפיתוח סדרת טלוויזיה המבוססת על הסרט "רכבת הקרח" שיצא לאקרנים בשנת 2013, שבעצמו התבסס על הרומן הגרפי הצרפתי "רכבת הקרח" שיצא לאור בשנת 1982. במאי הסרט, בונג ג'ון-הו, הצטרף לצוות ההפקה כמפיק בפועל לצידם של מרטי אדלשטיין וג'וש פרידמן, שגם כתב את התסריט. שנה לאחר מכן, בנובמבר 2016, הוזמן לפרויקט פיילוט יחד עם תסריטי גיבוי על ידי רשת "TNT". במאי 2017, הוכרז כי הבמאי סקוט דריקסון יביים את הפיילוט שנכתב על ידי פרידמן. בינואר 2018, רשת "TNT" הזמינה סדרה מלאה. בהמשך אותו החודש, פרידמן הועף מהפרויקט על ידי רשת "TNT" בגלל מחלוקות יצירתיות. חודש לאחר מכן, גרים מנסון מונה להחליף את פרידמן כמפיק בפועל. ביוני, דריקסון סירב לחזור לביים את הפיילוט עקב סכסוכים יצירתיים עם מנסון, והסביר בטוויטר:
”תסריט הפיילוט בן ה-72 עמודים שנכתב על ידי [ג'וש פרידמן] ל"רכבת הקרח" הוא הטוב ביותר שאי פעם קראתי. ייתכן שהפיילוט שביימתי מהתסריט הזה הוא העבודה הטובה ביותר שלי. למפיק בפועל הראשי החדש יש חזון שונה לחלוטין משל הסדרה. אני מוותר על האופציה שלי לביים את הצילומים המחודשים הקיצוניים האלו.”
פחות משבועיים לאחר מכן, ג'יימס הווס הצטרף לסדרה כמפיק בפועל-שותף וכבמאי על מנת לפקח על הצילומים המחודשים לפיילוט. לדברי מנסון, ההפקה לא השתמשה בכמעט שום דבר מצילומי הפיילוט המקורי מחוץ מסצנה אחת בעלת אפקטים מיוחדים, ושהצילומים המחודשים היוו את הגורם העיקרי לעיכוב בעלייתה של הסדרה לשידור. בהמשך אותו חודש, נטפליקס רכשה את זכויות ההפצה הבינלאומיות לשידור הסדרה מחוץ לארצות הברית וסין. במאי 2019, הוכרז כי הסדרה תשודר ברשת "TBS" במקום ברשת "TNT" באביב 2020, וכי הרשת כבר הזמינה לסדרה עונה שנייה. באותו החודש הוכרז גם כי שירות המדיה "Huanxi Media Group" חתמה על זכויות השידור של שתי העונות הראשונות באופן בלעדי בסין. מנסון עתיד לחזור כמפיק בפועל של עונתה השנייה. בספטמבר 2019, הוכרז כי ההחלטה להחליף רשתות התבטלה והסדרה תשודר ברשת "TNT" כמתוכנן.
הפקה > כתיבה

הסדרה נועדה להוות אתחול מחודש לסרט המקורי משנת 2013. עלילת הסדרה מתרחשת שבע שנים לאחר שאסון אקלימי הפך את העולם החיצון לבלתי-ניתן למגורים, מה שאילץ את שארית האנושות לחיות כלואים בתוך רכבת ענקית הנעה בתנועה בלתי-פוסקת סביב העולם. הסדרה חוקרת את מאבקי הפערים בין המעמדות השונות, שכן נוסעי הרכבת מופרדים על בסיס מעמד כלכלי. באשר לאופן בו העיבוד הטלוויזיוני יבדל את עצמו מהעיבוד הקולנועי שנעשה בשנת 2013, כוכב הסדרה, דויד דיגס, אמר כי הסדרה תרחיב באופן אקספוננציאלי את העולם שנוצר בסרט וברומן הגרפי משנת 1982. "זה אחד היתרונות של טלוויזיה, יש לך זמן," אמר דיגס, "אז הפוליטיקה שמרומזת בסרט נחקרת הרבה יותר לעומק, והמנגנון של הרכבת [נחקר לעומק] - רק הדברים הקטנים שיוצרים עולם..." במהלך מסיבת העיתונאים של איגוד המבקרים בטלוויזיה לשנת 2017, נשיא "TNT" ו-"TBS", קווין ריילי חשף כי הסדרה תהיה דומה ל"הצגה של ספינת חלל "בגלל התפאורה המוצגת בה ושהיא תציג תעלומה שתתפרש לאורכה של העונה הראשונה.
הפקה > ליהוק

במאי 2017, דווח על ליהוקו של השחקן דויד דיגס לדמותו של לייטון וול. בחודש שלאחר מכן, ג'ניפר קונלי ומיקי סאמנר לוהקו לדמויותיהם של מלאני קאוויל ובס טיל, בהתאמה. הליכי הליהוק נמשכו לכל אורכו של חודש יוני; בו לוהקו אנליז באסו, סשה פרולובה, אליסון רייט, בנג'מין היי, רוברטו אורבינה וקייטי מקגינס. באותו אוגוסט, הוכרז כי סוזן פארק לוהקה לדמותה של ג'ינג'ו. בספטמבר, לינה הול לוהקה לדמותה של סאיורי. ההכרזה על הזמנת הסדרה בינואר 2018 חשפה כי שילה וונד וסאם אוטו לוהקו בתפקידים לא ידועים, אך על פי הדיווחים, וונד לוהקה לדמותה של זארה, בעוד אוטו לוהק לדמותו של ג'ון "אוז" אוסווילר. באוגוסט, עדו גולדברג וג'יילין פלטשר לוהקו לדמויותיהם של בנט ומיילס, בהתאמה.
במהלך חודש אוגוסט הוכרז גם על ליהוקים לתפקידים משניים, בהם סטיבן אוג שלוהק לדמותו של פייק, טימותי וי. מרפי שלוהק לדמותו של המפקד גריי, האפי אנדרסון שלוהק לדמותו של קלימפט, ג'ונתן לויד ווקר שלוהק לדמותו של ביג ג'ון, ואלכס פאונוביץ' שלוהק לדמותו של בויאן בוסקוביץ'. בחודש שלאחר מכן, שון טוב וקרי אומאלי לוהקו לדמויותיהם של טרנס וליילה פולגר, בהתאמה. באוקטובר, אהרון גלניין לוהק לדמותו של האוסטרלי האחרון לצידה של פיונה ורום כמיס ג'יליס. במרץ 2019, רוואן בלנצ'ארד לוהקה לדמותה של אלכסנדרה בתפקיד אורח עם אפשרות לקבל תפקיד ראשי אם הסדרה תחודש לעונה שנייה. קידומה של רוואן בלנצ'ארד לצוות השחקנים הראשי בעונה השנייה אושר עם חידוש הסדרה באותו מאי. ביוני, גם אוג קודם לצוות השחקנים הראשי בעונה השנייה. באוקטובר נודע שצ'לסי האריס לוהק לדמותו של סייקס. בהמשך אותו חודש הוכרז גם ששון בין לוהק לתפקיד ראשי בעונה השנייה. בנובמבר, טום ליפינסקי לוהק לדמותו של קווין בעונה השנייה. בדצמבר, דמיאן יאנג וסקינה ג'פרי לוהקו לדמויותיהם של מר וגברת הידווד, בהתאמה.
הפקה > צילומים

בינואר 2017, דווח כי צילומי הסדרה אמורים להתחיל באמצע מרץ של אותה שנה. עד 25 בספטמבר, במאי הפיילוט, סקוט דריקסון, ציין כי הפקת הסדרה החלה רשמית. צילומים מחדש לפיילוט, יחד עם שאר העונה הראשונה, שעליהן פיקח הבמאי החדש, ג'יימס הווס, החלו ב-20 באוגוסט 2018 בוונקובר, קולומביה הבריטית והסתיימו ב-24 בינואר 2019. צילומי העונה השנייה החלו ב-21 באוקטובר 2019 בלנגלי, קולומביה הבריטית, והיו עתידים להסתיים ב-20 במרץ 2020. במרץ 2020, הצילומים הופסקו בעקבות התפרצות מגפת הקורונה.
הפצה > שידור

הסדרה עלתה לשידור לראשונה ברשת "TNT" בארצות הברית ב-7 במאי 2020, ואילו שירות הזרמת המדיה נטפליקס משדרת את הסדרה ברחבי העולם מחוץ לארצות הברית וסין. שירות המדיה של Huanxi אמורה לשדר את שתי העונות הראשונות באופן בלעדי בסין.
במקור, הסדרה התעתדה לעלות לראשונה לשידור ב-31 במאי 2020, אך בתחילת אפריל, התאריך הוקדם ל-17 במאי 2020. ברט וייץ, מנכ"ל "TNT", אמר כי תאריך העלייה לשידור הוקדם בעקבות התפרצות מגפת הקורונה.
הפצה > שיווק

חברי צוות השחקנים, קונלי, דיגס, רייט, סאמנר, הול ואוג, השתתפו הגיעו לסן דייגו במטרה להשתתף בכנס הקומיק-קון 2019, יחד עם המפיקים הבכירים מנסון, אדלשטיין וקלמנטס על מנת לקדם את הסדרה ולהציג לראשונה את טריילר הרשמי הראשון שלה. במסגרת הקידום לסדרה, חולקו בפאנל חטיפי חלבון המחקים את אלו מהסרט.
הכרה > תגובות וביקורות

אתר הביקורות האמריקאי, Rotten Tomatoes ריכז 82 ביקורות מבקרים, זיהה 63% מהן כחיוביות ודיווח על דירוג ממוצע של 6.5/10 לעונה הראשונה. על פי קונצנזוס המבקרים של האתר:
"רכבת הקרח נוקטת בכיוון מיוחד עם חומר מקורי משלה, ויוצרת תעלומת מדע בדיוני שאפתנית ומסוגננת, אבל עם מעט מהנשיכה החתרנית של העיבוד התיאטרלי של בונג ג'ון-הו"
המקור באנגלית
"Snowpiercer takes a different route with its source material, crafting an ambitious sci-fi mystery with style to spare, but with little of the subversive bite of Bong Joon-ho's theatrical adaptation."
אתר הביקורות האמריקאי Metacritic נתן לעונה הראשונה ציון ממוצע משוקלל של 55 מתוך 100, בהתבסס על 25 מבקרים, מה שמצביע על "ביקורות מעורבות או ממוצעות".
לעונה השנייה, אתר Rotten Tomatoes דיווח על דירוג אהדה של 88% על סמך 16 ביקורות, עם דירוג ממוצע של 7.1/10. על פי קונצנזוס המבקרים של האתר:
"העונה השנייה של רכבת הקרח תופסת את המומנטום ע"י ויתור על נרטיבים טעונים מבלי לאבד את ההשקפה הביקורתית שלהם על החברה"
המקור באנגלית
"Snowpiercer's second season picks up the momentum by dropping narrative baggage without losing its critical reflections on society."
Metacritic העניקה לעונה השנייה ציון ממוצע משוקלל של 59 מתוך 100 על סמך 5 ביקורות, מה שמצביע על "ביקורות מעורבות או ממוצעות".
הכרה > רייטינג > עונה 1

| מספר פרק | שם הפרק | תאריך שידור מקורי (ארצות הברית) | רייטינג (18-49) | צופים (מיליונים) | סה"כ צופים (מיליונים) |
| --- | --- | --- | --- | --- | --- |
| 1 | "תחילה, מזג האוויר השתנה" | 17 במאי 2020 | 0.5 | 1.94 | 3.35 |
| 2 | "מתכוננים להחזיק חזק" | 24 במאי 2020 | 0.3 | 1.16 | 2.03 |
| 3 | "גישה היא כוח" | 31 במאי 2020 | 0.3 | 1.22 | 2.65 |
| 4 | "ללא בוראן" | 7 ביוני 2020 | 0.3 | 1.19 | 2.52 |
| 5 | "הצדק מעולם לא עלה לרכבת" | 14 ביוני 2020 | 0.3 | 1.18 | 2.36 |
| 6 | "לעולם אין לדעת מאין תגיע המכה" | 21 ביוני 2020 | 0.3 | 0.96 | 2.16 |
| 7 | "ליקום לא אכפת" | 28 ביוני 2020 | 0.3 | 1.20 | 2.45 |
| 8 | "הסיבובים שלו" | 5 ביולי 2020 | 0.3 | 1.14 | 2.37 |
| 9 | "הרכבת דרשה דם" | 12 ביולי 2020 | 0.3 | 1.27 | 2.35 |
| 10 | "994 קרונות" | 12 ביולי 2020 | 0.3 | 1.18 | 2.41 |
הכרה > רייטינג > עונה 2

| מספר פרק | שם הפרק | תאריך שידור מקורי (ארצות הברית) | רייטינג (18-49) | צופים (מיליונים) | סה"כ צופים (מיליונים) |
| --- | --- | --- | --- | --- | --- |
| 11 | "עידן שני המנועים" | 25 בינואר 2021 | 0.3 | 1.09 |  |
| 12 | "לבעור בחזרה לחיים" | 1 בפברואר 2021 | 0.3 | 0.97 |  |
| 13 | "אודיסאה" | 8 בפברואר 2021 | 0.2 | 0.87 | 1.88 |
| 14 | "החלפה אחת" | 15 בפברואר 2021 | 0.3 | 0.92 | 1.94 |
| 15 | "לשמור על התקווה" | 22 בפברואר 2021 | 0.3 | 0.88 | 1.98 |
| 16 | "הרחק מרכבת הקרח" | 1 במרץ 2021 | 0.3 | 0.91 | 1.95 |
| 17 | "התשובה שלנו לכל דבר" | 8 במרץ 2021 | 0.2 | 0.83 | 1.87 |
| 18 | "המהנדס הנצחי" | 15 במרץ 2021 | 0.2 | 0.89 |  |
| 19 | "ההצגה חייבת להימשך" | 29 במרץ 2021 | 0.2 | 0.87 |  |
| 20 | "אל המרחב הלבן" | 29 במרץ 2021 | 0.2 | 0.82 |  |
הכרה > רייטינג > עונה 3

| מספר פרק | שם הפרק | תאריך שידור מקורי (ארצות הברית) | רייטינג (18-49) | צופים (מיליונים) | סה"כ צופים (מיליונים) |
| --- | --- | --- | --- | --- | --- |
| 21 | "הצב והארנב" | 24 בינואר 2022 | 0.2 | 0.96 |  |
| 22 | "האחרון שמת" | 31 בינואר 2022 | 0.1 | 0.66 |  |
| 23 | "המכה הראשונה" | 7 בפברואר 2022 | 0.2 | 0.61 |  |
| 24 | "קשורים במסילה אחת" | 14 בפברואר 2022 | 0.1 | 0.62 |  |
| 25 | "חיים חדשים" | 21 בפברואר 2022 | 0.2 | 0.66 |  |
| 26 | "נולדתי כדי לדמם" | 28 בפברואר 2022 | 0.1 | 0.58 |  |
| 27 | "אורובורוס" | 7 במרץ 2022 | 0.1 | 0.55 |  |
| 28 | "המצב מתקן את עצמו" | 14 במרץ 2022 | 0.1 | 0.55 |  |
| 29 | "משואה של תקווה" | 21 במרץ 2022 | 0.2 | 0.66 |  |
| 30 | "החוטאים המקוריים" | 28 במרץ 2022 | 0.1 | 0.63 |  |